( 526 ) 



Sire, laissez l'en convenir, 



Car s'en ce cas , de traïson 



Vous l'accusez , ma seur Raison 



Et moy nous lui ferons secours 



Devant tous et en toutes cours, 



Mais que de lui ayons adveu. 



— Et je dis : Dame, à Dieu le veu, 



Oil voulentiers : pourquoy non ? 



Car oncques le certain renom 



D'Amours n'eusse congnéu 



Se je ne vous eusse véu; 



Et pour tant mon souverain roy, 



Bon Amour, veuillez mettre arroy 



En vostre fait et altemprance 



Sans vous courcier à Congnoissance ; 



Car par elle je vous congnois, 



Dont me seroit-ce grans ennois 



Se pour mon fait vous l'aviés prise 



En hayne, car elle prise 



Entre les haulz biens terriens 



Vo noble estât sur toute riens, 



Excepté de sa seur Raison. 



Mais de ce fait-cy jamais hon (1) 



N'en deveroit avoir merveille, 



Tousjours amy pour amy veille , 



S'elle veut en auctorité, 



Mettre raison et vérité 



Se je savoie tout le bien 

 Du monde et n'en féisse rien , 

 En devroie-je estre prisiez? 

 Je croy que non , ne desprisiez 

 Aussy, se tout le mal savoie 

 De ce monde , se je n'avoie 

 Vouloir de le mettre à effet. 



Les poésies de Froissart offrent peu de vers qui résu- 



(1) Hon pour homme. 



